《下第献座主张谓》
唐代·阎济美

謇谔王臣直，文明雅量全。望炉金自跃，应物镜何偏。

南国幽沉尽，东堂礼乐宣。转令游艺士，更惜至公年。

芳树欢新景，青云泣暮天。唯愁凤池拜，孤贱更谁怜。

作者简介：阎济美，登进士第。累历台省，有长者之誉。自婺州刺史为福建观察使，复为润州刺史、浙西观察使。所至以简淡为理，两地之人，常赋之外，不知其他。入拜右散骑常侍。华州刺史、潼关防御、镇国军使，入为秘书监。以年及悬车，上表乞骸骨，以工部尚书致仕。后以恩例，累有进改。及殁于家，年九十余。